Tuks Woensdag gesluitEen van Tuks se ikoniese geboue, “Die Skip” Foto: Mike Prins, Wikimedia Alle akademiese aktiwiteite en ondersteuningsdienste by die Universiteit van Pretoria word Woensdag opgeskort. Norman Duncan, adjunkhoof van akademie, het skriftelik aan alle dekane dié boodskap oorgedra. “Dit bied personeel en studente die geleentheid vir konstruktiewe vergadering oor sleutelkwessies wat hoëronderwysinstellings tans beïnvloed,” het hy gesê. “Toetse en eksamens wat vir 21 Oktober geskeduleer is, is geherskeduleer. “Die personeel hoef dus nie môre op die kampus te wees nie,” het Duncan bygevoeg. “Slegs noodsaaklike personeel by ondersteuningsdienste moet vir werk aanmeld.” Die universiteit het bevestig dat studente nie benadeel sal word deur die wysigings in die akademiese program nie.